छविराज ओझा फिल्मी उद्योगमा संभवत सबैभन्दा बढी बिवाह गर्ने सेलीब्रेटी होलान् । रेखासँग छुट्टै बस्न लागेको ४ बर्ष बितेपनि डिभोर्स नलिएका छविले यसबर्ष भने डिभोर्स मागेका छन् । उनले एक्कासी रेखासँग डिभोर्स माग्नुको कारण हो, उनी मेसो मिलेसम्म भदौभित्रमै नयाँ बैवाहिक जीवन सुरु गर्न खोज्दैछन् । छवि निकस्थ स्रोतलाई उदृत गर्दै संचारमाध्यमले उनी फिल्मी क्षेत्रकै युतवीसँगको प्रेममा रहेको उल्लेख गरेको छ ।
छविसँग छुट्टिएपछि रेखा सिंगल छिन् । हिम्मतवाली चलचित्र निर्माणताका रेखा तिनै फिल्मका नायक सुदर्शन गौतमसँगको प्रेममा रहेको चर्चा चलेपनि रेखाले पछि त्यो फिल्मी स्क्याण्डल मात्र भएको भनिसकिन् । यस्तै छवि र नायिका शिल्पा पोखरेललाई लिएर पनि फिल्मी क्षेत्रमा अनेक गसिप बने । तर, बुझिएअनुशार शिल्पासँग छविको उति निकट सम्बन्ध छैन । यसबिचमा शिल्पाले अर्कै व्यक्तिसँग ईन्गेजमेन्ट गरेको चर्चा पनि आएका थिए ।
शिल्पाले भने त्यस खवरलाई अस्विकार गरिन् । रेखाले आफु अहिले नै नयाँ जीवनको सुरुवात गर्ने मुडमा नरहको बताएकी छिन् । तर, घरबाट बल्ल बिवाह गर्ने उमेर भएको भन्ने सुझाव पाएकोबारे भने मिडियामा बताईरहन्छिन् । यसप्रकार उनकी आमा रेखाको विवाहलाई लिएर चिन्तित देखिन्छिन् । रेखाले पनि दोस्रो विवाह हुन सक्ने कुरालाई भने नकारेकी छैनन् । उनले पनि बल्ल पो मेरो बिहे गर्ने उमेर भयो भनेर संचार माध्यममा बाक्लै मजाक गरिरहेकी भेटिन्छिन् ।
बहुविवाह गर्न माहिर छवि भने अर्को बिहेका लागि मानसिक हिसाबले तयार भईसकेका छन् । पारिवारिक दबाब पनि बढेका कारण उनको विवाह छिट्टै हुने आंकलन गरिएको छ । रेखा र छवि केही दिन अघि डिभोर्सका लागि अदालत पुगेका खवरहरु पनि आएका छन् । रेखा र छवि छुट्टाछुट्टै बसेपनि सम्बन्ध भने सौहार्दपूर्ण नै रहेको बुझिएको थियो ।
पछिल्लोपटक रेखाकी दिदीकी छोरा नायक आभाष अधिकारीको जन्मदिनमा छविलाई पनि निम्तो थियो । जन्मदिन पार्टीमा पुगेका रेखा र छविले बातचित गरी अंकमाल गरेका थिए । यसअघि पनि सार्वजनिक कार्यक्रममा यी दुईलाई सँगसँगै देखिएको थियो ।
तपाईले न्युज एनआरएन डट कमको ' एन्ड्रोईड एप्स ' डाउनलोड गर्नसक्नु हुनेछ | हामी सामाजिक संजाल फेसबुक र ट्वीटरमा पनि छौं |